
PA_NonLegBudDec

MIŠLJENJE
Odbor za zapošljavanje i socijalna pitanja poziva Odbor za proračunski nadzor da kao nadležni odbor u prijedlog rezolucije koji će usvojiti uvrsti sljedeće:
<RepeatBlock-Dec>
–	uzimajući u obzir godišnje izvješće Revizorskog suda o izvršenju proračuna za financijsku godinu 2023. s odgovorima institucija[footnoteRef:1] i tematska izvješća Revizorskog suda; [1:  	SL C, C/.../..., ..., ELI: ... / Još nije objavljeno u Službenom listu.] 

1.	izražava zadovoljstvo zbog toga što je Revizorski sud izjavio da konsolidirana računovodstvena dokumentacija Unije za 2023. u svim značajnim aspektima vjerno prikazuje financijsko stanje Unije na taj datum;
2.	podsjeća na važnost praćenja upotrebe sredstava EU-a kako bi se osigurala zaštita financijskih interesa EU-a; poziva Komisiju da u potpunosti iskoristi dostupne alate za suzbijanje jasnog rizika od teškog kršenja vrijednosti EU-a i vladavine prava;
3.	podsjeća da su rashodi u okviru podnaslova 2.a „Gospodarska, socijalna i teritorijalna kohezija” usmjereni na smanjenje razlika među državama članicama i regijama EU-a; naglašava važnost kohezijske politike EU-a u podupiranju provedbe europskog stupa socijalnih prava i njegova akcijskog plana, kao i povezanih glavnih ciljeva, čime bi se pružio važan doprinos politikama EU-a u području zapošljavanja, socijalnih pitanja, obrazovanja i vještina, uključujući strukturne reforme u tim područjima;
4.	posebno ističe važnost fonda ESF+, čiji je cilj postizanje visoke stope zaposlenosti, pravedne socijalne zaštite, kvalificirane i otporne radne snage te uključivih/kohezivnih društava, kao ključnih elemenata u iskorjenjivanju siromaštva; ističe potrebu da mu se u ostvarenju njegovih ciljeva u nadolazećim godinama osigura kontinuirana financijska i politička potpora EU-a, nacionalnih i regionalnih institucija; naglašava važnost bliskog uključivanja regionalnih aktera, posebno organizacija civilnog društva i socijalnih partnera koji rade na terenu, u provedbu aktivnosti koje se financiraju iz fonda ESF+;
5.	pozdravlja pokretanje Europske godine vještina 9. svibnja 2023. u cilju poticanja konkurentnosti poduzeća Unije, posebno malih i srednjih poduzeća (MSP-ova), i doprinošenja otvaranju kvalitetnih radnih mjesta kako bi se ostvario puni potencijal zelene i digitalne tranzicije na socijalno pošten, uključiv i pravedan način;
6.	izražava zabrinutost zbog toga što su ukupne nepodmirene obveze do kraja 2023. dosegnule rekordnu razinu od 543 milijarde EUR, uglavnom zbog povećanih obveza koje se odnose na sredstva koja podliježu podijeljenom upravljanju, kao i za instrument Next Generation EU (NGEU), ali konstatira da se očekuje smanjenje ukupnih nepodmirenih obveza u razdoblju od 2024. do 2026.;
7.	sa zabrinutošću prima na znanje da Revizorski sud procjenjuje da je stopa pogreške za naslov 2. VFO-a „Kohezija, otpornost i vrijednosti” 2023. dosegnula 9,3 %, u usporedbi sa 6,4 % 2022.; ističe da je to znatno iznad ionako visokih stopa iz prethodnih godina, zbog čega je Revizorski sud izdao nepovoljno mišljenje o zakonitosti i pravilnosti proračunskih rashoda; prima na znanje da se većina rashoda u tom području smatra visokorizičnima jer se ponajprije temelji na naknadi troškova i često podliježe složenim pravilima;
8.	poziva na hitno djelovanje kako bi se u budućnosti smanjila stopa pogreške, posebno za razdoblje financiranja 2021. – 2027., te prima na znanje opažanje Revizorskog suda da složenost načina isplate sredstava utječe na rizik od pogreške; napominje, međutim, da Revizorski sud ističe više faktora koji stvaraju dodatni pritisak na uprave država članica i povećavaju rizik u pogledu njihove sposobnosti da osiguraju da je potrošnja pravilna i u skladu s načelima dobrog financijskog upravljanja; podsjeća na to da ti faktori uključuju stavljanje na raspolaganje znatnih dodatnih sredstava inicijative REACT-EU, kao i krajnji datum 31. prosinca 2023. za razdoblje prihvatljivosti za sredstva kohezijske politike 2014. – 2020., koje se posljednjih nekoliko godina preklapa s razdobljem prihvatljivosti Mehanizma za oporavak i otpornost;
9.	izražava zabrinutost zbog toga što će prema prognozi Komisije opozvana sredstva za fondove kohezijske politike, uključujući Europski socijalni fond plus, u razdoblju od 2024. do 2027. iznositi 2,2 milijarde EUR, što je pet puta više nego što je prognozirano 2022., uglavnom zbog kontinuirano niske apsorpcije sredstava; naglašava da bi Komisija trebala utvrditi načine kako pomoći državama članicama da poboljšaju apsorpciju sredstava EU-a, poštujući pritom dobro financijsko upravljanje;
10.	napominje da visoka inflacija (6,4 %) i dalje utječe na proračun Unije; upozorava, na temelju Komisijine prognoze inflacije, da bi proračun Unije do kraja 2025. mogao izgubiti oko 13 % svoje kupovne moći;
11.	prima na znanje napredak Komisije u pogledu internalizacije osoblja jaslica i vrtića; poziva na daljnje ulaganje napora u cilju pružanja dobrih radnih uvjeta i ugovorne stabilnosti;
12.	traži od Komisije da što prije provede sve preostale preporuke Revizorskog suda.</RepeatBlock-Dec>

